ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660046781

ขอให้จัดสรรค่าใช้จ่ายในการรักษาพยาบาล ให้แก่ผู้ร้อง..... อายุ 75 ปี หมายเลขบัตรประจำตัวประชาชน ..... หมายเลขโทรศัพท์ ...... ที่อยู่ปัจจุบันและที่อยู่ตามสำเนาทะเบียน บ้านเลขที่ .....ซอยกรุงธนบุรี 6 ถนนกรุงธนบุรี แขวงบางลำพูล่าง เขตคลองสาน กรุงเทพมหานคร 10600 โดยผู้ร้องมีสมาชิกในครอบครัวทั้งหมด 4 คน ได้แก่ผู้ร้อง,ภรรยาผู้ร้อง บุตรสาว 1 คน , บุตรชาย 1 คน ซึ่งผู้ร้องเป็นผู้สูงอายุ ไม่ได้ประกอบอาชีพ ภรรยาของผู้ร้องไม่ได้ประกอบอาชีพและเป็นผู้ป่วยติดเตียง บุตรชายของผู้ร้องประกอบอาชีพขับรถรับจ้าง มีรายได้เดือนละ 15,000 บาท (หนึ่งหมื่นห้าพันบาทถ้วน) ส่วนบุตรสาวประกอบอาชีพลูกจ้างมีรายได้เดือนละ 9,000-10,000 บาท (เก้าพันถึงหนึ่งหมื่นบาท) ซึ่งบ้านหลังดังกล่าวเป็นของหลาน ผู้ร้องเป็นเพียงผู้อาศัยเท่านั้น (บันทึกข้อมูลตามผู้ร้องแจ้ง) โดยผู้ร้องมีรายได้จากเบี้ยยังชีพผู้สูงอายุเดือนละ 700 บาท (เจ็ดร้อยบาทถ้วน) ภรรยาของผู้ร้องมีรายได้จากเบี้ยยังชีพผู้สูงอายุเดือนละ 700 บาท (เจ็ดร้อยบาทถ้วน) และมีรายได้จากเบี้ยยังชีพผู้พิการเดือนละ 1,000 บาท (หนึ่งพันบาทถ้วน) , มีภาระค่าใช้จ่าย ค่าน้ำประปาเดือนละ 120-150 บาท (หนึ่งร้อยยี่สิบบาทถึงหนึ่งร้อยห้าสิบบาท) ค่าไฟฟ้าเดือนละ 400-500 บาท (สี่ร้อยถึงห้าร้อยบาทถ้วน) ค่าน้ำประปาและค่าไฟฟ้าบุตรชายเป็นผู้ชำระให้ ค่าใช้จ่ายส่วนตัวเดือนละ 700-1,000 บาท (เจ็ดร้อยถึงหนึ่งพันบาทถ้วน) ค่าซื้อแพมเพิสของภรรยาเดือนละ 1,000 บาท (หนึ่งพันบาทถ้วน) ค่าพาภรรยาเดินทางไปหาหมอครั้งละ 300 บาท (สามร้อยบาทถ้วน) มีหนี้สินของบุตรชายเป็นจำนวนเงินประมาณ 100,000 บาท (หนึ่งแสนบาทถ้วน) ไม่ทราบจำนวนที่แน่ชัด โดยผู้ร้องใช้สิทธิรักษาพยาบาล โดยใช้สิทธิหลักประกันสุขภาพ 30 บาท (บัตรทอง) รักษาที่โรงพยาบาลตากสิน กรุงเทพมหานคร เกี่ยวกับโรคหัวใจ โดยทางบุคลากรทางการแพทย์วินิจฉัยในการรักษา ซึ่งผู้ร้องจะต้องสวนหัวใจ ซึ่งมีค่าใช้จ่ายในการรักษาประมาณ 10,000 บาท (หนึ่งหมื่นบาทถ้วน) ซึ่งผู้ร้องได้แจ้งกับทางโรงพยาบาลฯว่า " ไม่มีค่าใช้จ่ายในการรักษา " ทางโรงพยาบาลฯแจ้งว่า มีศูนย์ประชาสงเคราะห์ของโรงพยาบาลฯ จึงทำการประสานงานให้ โดยทางศูนย์ประชาสงเคราะห์แจ้งว่าสามารถช่วยเหลือค่าใช้จ่ายในการรักษาได้ประมาณ 30 เปอร์เซ็นต์ คือเงินประมาณ 3,000 บาท (สามพันบาทถ้วน) ซึ่งเหลืออีกประมาณ 7,000 บาท (เจ็ดพันบาทถ้วน) ผู้ร้องจะต้องออกค่ารักษาเอง ทำให้ผู้ร้องมีค่าใช้จ่ายไม่เพียงพอในการรักษาพยาบาล จึงประสงค์ขอความช่วยเหลือให้ทางหน่วยงานที่เกี่ยวข้องพิจารณาช่วยเหลือค่าใช้จ่ายในการรักษาพยาบาล

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata